Свободна практика

Тренинг „Работа в условия на различия“
2020-01-16 10:00 - 12:00 (Europe/Helsinki) | Training Academy, ул. „Тинтява“ 15-17 (В сградата на Софтуерния Университет), София, Bulgaria
Общуваш ли ефективно със своите клиенти? Дори и отговорът да е положителен, вероятно тренингът ще ти е от полза. Посети го, за да научиш какви са четирите основни типа личности и как да постигаш целите си, когато комуникираш с тях.
Ще научиш още:

как отделните типове личности възприемат света;
в какво се състои различието им;
към кой тип личност принадлежиш ти.

За кого е подходящо събитието

За собственици на бизнес и хора, които ежедневно общуват с клиенти.

Лектор

Вергиния Накова е бизнес консултант, основател на „Training Academy“ и „Market Up“ – компания за дигитален маркетинг и ПР.

Входът е безплатен, с предварителна регистрация.

Обучение "Копирайтинг за уеб"
2020-01-18 10:30 - 2020-01-25 14:30 | WORKY, бул. Янко Сакъзов № 32, София, Bulgaria
Обучението „Копирайтинг за уеб“ е фокусирано върху създаването на съдържание, което продава за всяка страница от твоя уеб сайт. В рамките на две поредни съботи научаваш как да пишеш текстове, които привличат посетители и ги превръщат в клиенти.
Всеки участник може предварително да изпрати линк към сайт за примерна работа. Така, освен базови знания в копиратинга за уеб, които можеш да приложиш веднага, получаваш и конкретни насоки и съвети по собствения си проект.

Цялата програма
18. 01. 2020, от 10:30 до 14:30 часа

Подготовка за писане и създаване на персона
Структуриране и форматиране на текста. Редактиране
Как да разберете какво търси клиентът
Как се пишат заглавия и подзаглавия за блогове и сайтове
Продуктови страници и описания на услуги

25. 01. 2020, от 10:30 до 14:30 часа

Какво трябва да съдържа началната страница на сайта
Какви са елементите на страница „За нас“
Как да използвате всяка друга страница на сайта, за да генерирате доверие и конверсии
Как да планирате и разработите блог

В обучението са включени кафе паузи.

За кого е подходящо събитието

Начинаещи копирайтъри
Фрийлансъри и собственици на малък бизнес, които поддържат сайтовете си сами

За лектора

Лектор съм аз – Иванка Могилска. Копирайтър с повече от 14 години опит в създаването на текстове за уеб и рекламни послания за традиционните канали за реклама, създател и основен автор в блога „Свободна практика“. Водя индивидуални копирайтинг обучения, била съм гост лектор на множество семинари, събития и курсове.

Купи билет за събитието

Курс „Ораторско майсторство – ниво 1“
2020-01-18 11:00 - 2020-01-19 18:00 | ЕДУКО, Културен център Новият Акропол, София, бул. Ген. Гурко № 38А, София, Bulgaria
Може би често ти се налага да говориш пред аудитория, да водиш лекции или да презентираш. Наясно си колко е важно да се представиш добре. Успяваш ли да го правиш? Ако се колебаеш в отговора, посети курса по ораторско майсторство.
От него научаваш как да:

работиш с гласа си;
импровизираш, когато се налага;
общуваш с аудиторията;
преодолееш сценичната треска;
структурираш речта си и др.

Участваш в малка група (между 4 и 7 души) и получаваш обратна връзка веднага.
Курсът включва теория и практика. Разгледай програмата на обучението, за да разбереш какво те очаква.
За кого е подходящо събитието

За хора, които искат да станат по-добри презентатори и лектори.

Лектор

Антонин Винклер е основател на „ЕДУКО“. Има дългогодишен опит в сферата на ораторското изкуство, комуникацията, психологията и др.

Входът е платен, с предварителна регистрация.

Ако закупиш билет в деня на провеждане, цената е 220 лв.

Обучение „Digital Creative Storytelling“
2020-01-26 10:00 - 18:00 | Зона 21, ул. Христо Белчев 3, София
Ако искаш да разбереш как да създаваш завладяващи дигитални истории, посети обучението. То е практически ориентирано, целта е не само да получиш нови знания, но и да реализираш успешно свой проект.
Курсът е разделен на две части.
От първата научаваш теорията – какво е нужно, за да бъде твоята история завладяваща и интересна. Участието в различни игри и упражненията ти помага да усвоиш знанията, получени до момента. Благодарение на всичко това ще напишеш своята история.
От втората част разбираш как да я дигитализираш. Научаваш се да:

записваш глас зад кадър;
подбираш подходящи снимки;
използваш свои рисунки;
заснемаш видео.

Резултатът в края на обучението – видео, създадено изцяло от теб. Когато го завършиш, можеш да го споделиш в социалните мрежи и да наблюдаваш реакциите, които поражда.
Не забравяй да си носиш лаптоп или таблет.
За кого е подходящо събитието

За маркетолози, собственици на бизнес, копирайтъри и за всички, които искат да се научат да разказват успешно дигитални истории.

Лектор

Димитър Узунов е сценарист, театрален режисьор и продуцент. Учил е театрална режисура в CUNY – Brooklyn Colleg Театралните му постановки се играят в България и Франция. Основател и творчески директор е на „Famille Mundi“ в Париж

Входът е платен, с предварителна регистрация.

Ако заплатиш на място, цената е 109 лв.

Семинар „Маркетинг на съдържанието“
2020-01-28 09:30 - 16:00 | ABC Design & Communication, бул. "Цар Борис III" 85, София, Bulgaria
Ако сам поддържаш фирмeния си блог, събитието ще ти е от полза. По време на обучението разбираш от Жюстин Томс как да реализираш повече продажби и да постигаш онлайн успехи. Акцентът е върху съдържанието – тенденции, тънкости и канали за дистрибуция.
Посети семинара, за да научиш повече за:

текстовете, посланията и ключовите думи;
видео съдържанието;
снимките;
инфографиките.

За кого е подходящо събитието

За собственици на бизнес и управители, които поддържат корпоративния блог на уеб сайта си.

Лектори

Жюстин Томс – създател на агенция „Ей Би Си Дизайн и Комюникейшън“. Основател на медийна група „Аз медиа“. Маркетолог и лектор.
Илко Вакарелов – видео режисьор, продуцент и оператор.

Входът е платен, с предварителна регистрация.

Цената е без включено ДДС.

Ден на фрийлансъра в WORKY
2020-01-29 | WORKY, бул. Янко Сакъзов № 32, София, Bulgaria
Работиш на свободна практика. По-често – у дома. Нямаш колеги, а вероятно нерядко изпадаш в ситуации, в които имаш нужда от съвет. Ако ти се иска да получиш подкрепа или да споделиш опита си с хора, които ежедневно се сблъскват със сходни на твоите предизвикателства, ела тази сряда в WORKY.
Посети споделеното пространство, за да:

поговориш с други фрийлансъри;
разкажеш за трудностите, с които се справяш;
почувстваш, че си част от колектива на хората със свободни професии.

Всеки месец в WORKY един ден се посвещава на изграждането на общност от фрийлансъри. Този месец денят е 29.01.
За кого е подходящо събитието

За фрийлансъри.

Входът е безплатен.
Ако се регистрираш предварително на office@worky, работиш безплатно в WORKY в този ден. Побързай! Местата са ограничени.

Курс „Ораторско майсторство - ниво 2“
2020-02-09 11:00 - 17:30 | ЕДУКО, Културен център Новият Акропол, София, бул. Ген. Гурко № 38А, София, Bulgaria
Премина ли успешно първото ниво на курса „Ораторско майсторство“? Ако отговорът е „да“, оценяваш го като полезно и искаш да надградиш уменията си, запиши се за второто ниво. Насочеността му е предимно практическа.
По време на курса научаваш как да:

импровизираш;
представяш текст;
се справяш в трудните моменти;
създаваш презентации;
работиш с аудиторията.

Разбираш и какви са различните стилове на говорене.
По време на двудневното обучение представяш себе си в различни ситуации и получаваш цялостен анализ на:

сценичното поведение;
невербалните послания;
ораторското умение;
лингвистичните способности.

За кого е подходящо събитието

За хората, които са преминали първата част на курса и искат да постигнат по-добри резултати.

Лектор

Антонин Винклер е лектор, основател на „ЕДУКО“. Той има богат опит в сферата на комуникациите, ораторското изкуство, психологията и др. Водещ е на редица курсове за личностно развитие.

Входът е платен, с предварителна регистрация.

Цената в деня на събитието е 269.00 лв.

Седмица на отворените врати в „КО-ОП“
2020-02-10 12:00 - 2020-02-14 19:00 | КО-ОП, бул. Янко Сакъзов №17, София, Bulgaria
Ако работиш като фрийлансър, контактите с колегите в офиса понякога ти липсват. Вероятно и на повечето специалисти на свободна практика. Затова и споделените пространства са толкова популярни. Създателите на „КО-ОП“ знаят това и отварят вратите си за посещения през цялата седмица.
Възползвай се, запази си бюро през сайта или отиди на място.
За кого е подходящо събитието

За фрийлансъри.

Входът е безплатен.

How to create an outstanding portfolio?
2020-02-10 19:00 - 20:30 | IT STEP, бул. "Александър Стамболийски" 55, ет 5, София
If you are a freelancer, you know how important it is to have personal portfolio. It introduces you and your skills to potential clients.
Attend the event to find out how to build your outstanding portfolio. The lecturer answers your questions and shares with you good practices in the IT field.
The event will be held in English.
Whom the event is intended for

For freelancers and anyone who wants to create a distinctive portfolio.

Free admission, with pre-registration.

Курс „Дистанционна работа – съвети и трикове“
2020-02-12 19:00 - 21:00 | WORKY, бул. Янко Сакъзов № 32, София, Bulgaria
Ако си начинаещ фрийлансър, вероятно все още не се справяш с управлението на времето си. Луташ се в хаоса, който сам създаваш и все не успяваш да подредиш задачите си по приоритет, защото всяка от тях ти се струва важна. Посети събитието, ще ти е от полза. С помощта на Силвина Фурнаджиева ще научиш как да планираш работния си ден.
Тя споделя с теб:

работещи стратегии;
съвети за оптимизация на времето.

Можеш да зададеш своите въпроси и да разкажеш за трудностите си в създаването на ефективен план за работа.

За кого е подходящо събитието

За фрийлансъри и хора, работещи дистанционно.

Лектор

Лектор е Силвина Фурнаджиева – тя работи дистанционно от 2001 година насам. Целта ѝ е да помага на собственици на бизнеси да развиват проектите си от началото до самия им край. Основател е на „Супер продуктивност“. Разработва своя методология за работа, която помага на хората да постигнат максимум резултати, като не пренебрегват почивката си.

Входът е платен, с предварителна регистрация.

Курс „Презентационно и словесно майстворство“
2020-02-17 19:00 - 2020-03-12 21:30 | Хотел “Лайт”, ул. „Веслец“ №37, София
Обичаш ли предизвикателствата? А страхуваш ли се да говориш пред аудитория? Ако отговорът и на двата въпроса е „да“, има голяма вероятност този курс да е точно за теб. Целта на водещите – Иво Топалов и Георги Бърдаров – е не просто да ти покажат как се говори пред група хора, а да извадят на показ пълния ти потенциал и да те накарат да повярваш в себе си.
Защо да им се довериш?
Всеки от тях има богат опит в изнасянето на лекции и презентации пред голяма и малка аудитория. Те, също като теб, са били нервни, притеснени и напрегнати. Преодолели са неразположението с времето. А днес могат да научат и теб как да го направиш.
По време на курса:

преодоляваш страха си от сцена;
излизаш от трудна ситуация, възникнала на сцена;
печелиш сърцата на публиката;
разказваш успешно интересни истории;
се подготвяш сам;
преценяваш кога да подхождаш сериозно и кога с хумор и закачка.

Курсът е с практическа насоченост. Включва лекции, упражнения и игри, които имат за цел да те поставят в необичайни ситуации; да те предизвикат да надскочиш себе си и да ти покажат, че можеш да се правиш.
За кого е подходящо събитието

За всички, които обичат предизвикателствата и се страхуват да излизат на сцена. Подходящ е и за хора, на които често се налага да презентират или да говорят пред публика.

Лектори

Доц. д-р Георги Бърдаров е университетски преподавател, географ, писател и сценарист. През 2015 г неговият роман „Аз още броя дните“ печели във формата „Ръкописът“ по БТН. Автор е и на един от най-четените разкази „За петата ракия“, публикуван в интернет. Георги Бърдаров няколко пъти печели състезанието „Майстор на думите“, организирано от Master Academy. В продължение на години е сценарист на различни предавания, сред които: „Стани богат“, „Аз обичам България“ и др.
Иво Топалов – управител на Master Academy, писател, лектор. До момента е органиизрал множество събития, тренинги и тиймбилдинги. Организатор е и на събитието „Майстор на думите“, което се провежда от 2012 г. насам.

Входът е платен, с предварителна регистрация.
Курсът се провежда на следните дати:

17-ти, 20-ти, 24-ти, 27-ми февруари;
02-ри, 05-ти, 09-ти и 12-ти март.

Обучение „Пътят на предприемача“
2020-02-29 09:30 - 19:30 | Български културен център, ул. "Веслец" 13, София, 1000, Bulgaria
Може би си от онези млади хора, които имат интересни бизнес идеи, но не знаят как да ги реализират. Ако си уверен в себе си и знаеш, че можеш да постигнеш успех, но ти липсва практически опит, вероятно събитието ще ти е от полза.
Посети го, за да научиш:

какви са първите стъпки, които трябва да предприемеш;
как да съставиш своя бизнес план и да управляваш финансите си;
какво може да възпрепятства успеха ти.

По време на обучението лекторите споделят с теб различни стратегии и казуси. Можеш да се поучиш от опита им и да не повтаряш чужди грешки. Практически ориентираните задачи пък ти помагат да прецениш какво още да попиташ и на какво трябва да наблегнеш.
За кого е подходящо събитието

За предприемчиви хора, които нямат достатъчно практически опит.

Лектори

Павел Хрисков е управител на консултантска компания „Консендо“. Лектор, организира обучения.
Димка Кънчева е управител на счетоводна къща. Тя консултира свои клиенти относно управлението и обучението на кадрите.
Иван Шейретов е финансов консултант.
Иванка Копанкова е финансов консултант.

Входът е платен, с предварителна регистрация.

Уъркшоп „Storytelling“
2020-03-11 10:30 - 17:30 | Suite Hotel Sofia, 1A Yordan Yossifov Str., 1700 Sofia, Bulgaria, Sofia, Bulgaria
Може би професията ти изисква да умееш да разказваш увлекателно различни истории. А ти справяш ли се? Ако мислиш, че можеш и по-добре, но не знаеш как да го постигнеш, събитието вероятно ще ти е от полза.
Добрите разкази влияят – правят хората съпричастни, подтикват ги към действие. Как да вдъхновяваш – това научаваш по време на обучението, а практиката след това те прави все по-добър.

За кого е предназначено събитието

За собственици на бизнес, маркетолози, копирайтъри.

Лектор

Д-р Десислава Бошнакова е професор в НБУ. Собственик и управител е на PR агенция „ROI Communication“. Организатор на TEDxSofia от 2017 г. Гост лектор е в чуждестранни университети. У нас води фирмени обучения. Автор е на редица книги, сред които „PRоговорки“, „Политическите комуникации в мрежата 2.0” и др.

Входът е платен, с предварителна регистрация.

Конференция „Психология на маркетинга“
2020-03-27 | Интер Експо Център, бул. "Цариградско шосе" 147, София
Знаеш ли как да създадеш своите рекламни послания така, че да въздействат на аудиторията? Именно това ще научиш по време на конференцията „Психология на маркетинга“. Водещи лектори от различни сфери ще споделят с теб своя опит в областта на маркетинга.
Посети събитието, за да разбереш още:

кога клиентът е ръководен от емоциите и кога – от разума;
как да обвържеш своето рекламно послание с потребителското поведение;
как да продаваш повече.

Разгледай и програмата на обучението, за да знаеш какво точно те очаква.

За кого е предназначено събитието

За собственици на бизнес, маркетолози, фрийлансъри.

Лектори

Ангел Лазаров – основател на Институт по НЛП;
Д-р Антонина Кардашева – основател на Фондация за развитие на емоционалната интелигентност;
Венцислав Петров – фотограф;
Димитър Христов – фотограф;
Йордан Жечев – творчески директор;
Любомир Любомиров – копирайтър;
Станимир Андонов – маркетинг експерт;
Христо Шомов – VR продуцент.

Входът е платен, с предварителна регистрация.
Цена за:

един билет – 329 лв.;
два билета – 599 лв.;
три билета – 799 лв.

Академия за иновации 2020 - Bulgaria Innovation Hackathon
2020-06-05 - 2020-06-06 | Литературен клуб “Перото”, булевард „България“ 1 Национален дворец на културата, София, Bulgaria
Ако си студент и имаш интересна идея, която може да прерасне в успешен проект, заяви участие в тазгодишното издание на Академия за иновации 2020 – Bulgaria Innovation Hackathon.
По време на събитието ти и твоят отбор ще имате възможността да представите своята иновативна идея пред жури от различни области. Важно е да е достатъчно креативна и същевременно приложима. Ако се отличи и спечели първото място, получавате награда на стойност 10 000 лв. (за нейната разработка) и посещение в Брюксел.
Хакатонът трае 24 часа. Твоят отбор ще работи съвместно с ментор по време на събитието. Имате само 15 минути да представите проекта си пред журито под формата на демо версия или презентация. Основните категории, по които можете да се подготвите, са:

Айнщайн: Естествени науки;
Аристотел: Социални науки;
Платон: Хуманитарни науки;
Мъск: Технологии и инженерни науки;
Джобс: Бизнес администрация и икономика;
Дисни: Изкуства.

Научи какви дисциплини включват отделните теми.
Голяма част от университетите в страната ще вземат участие. Сред тях са: СУ „Св. Климент Охридски“, Технически университет – София, Софтуерен университет (СофтУни) и др. Виж пълния списък в сайта на събитието.
За да се представи твоят отбор добре, е важно проектът да отговаря на следните критерии:

заявяване на проблем;
дефинирана целева аудитория;
канали на продажба;
креативност;
ясен бизнес план;
меки умения – работа в екип, лидерство и др.

За кого е подходящо събитието

За студенти, които искат да превърнат иновативните си идеи в успешни проекти.

Входът е свободен. Регистрирай себе си и своя отбор до 30 май.
Възможно е събитието да се проведе онлайн. За повече информация – следи Фейсбук страницата на събитието или пиши на организаторите: office@innovationstarterbox.bg

Форум „Ключ“
2020-06-06 | Театро, ул. Върбица 12, София
Ако си от младежите, които мечтаят за една по-добра България, събитието ще ти е интересно. То е за хора като теб – които искат да променят мястото, на което живеят. И го правят.
Гост-лекторите, с които те среща Форума, представят пред теб своята кауза. Разказват история си. Те са млади, вдъхновяват, борят се за промяна на своя свят, а с това – и на света около себе си.

Какво още да очакваш?
Седмицата преди Форума ще можеш да се включиш в различни събития, а в дните след провеждането му – в работилници.

За кого е подходящо събитието

За хора, които търсят своето вдъхновение за следващата крачка напред.

Лектори

Лекторите са личности, които споделят с теб своята история и те карат да се замислиш какво можеш да направиш ти самият за околните.

Входът е платен, с предварителна регистрация.
Форум „Ключ“ дарява 20% от приходите си на три от каузите, които подкрепя.

Събитие „Future Makers“
2020-06-13 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
През юни тази година десет души ще излязат на сцената на Иновационен форум „Джон Атанасов”, за да представят своите вдъхновяващи идеи. Тези хора са млади, проактивни, а действията им могат да променят света. Отиди да ги чуеш, излез на сцената, за да говориш или се включи като доброволец в провеждането на събитието. Каквото и да решиш, ще си тръгнеш от форума вдъхновен, готов да се бориш за идеите си, по-богат с нови приятели и създадени работни връзки.
Какво да очакваш от събитието?

Лекции, изнесени от хора с кауза.
Практически работилници.
Компании и организации, представящи своите иновативни идеи.

Идеята за събитието ти харесва и с удоволствие би се включил в него? Направи го! Участвай като доброволец или лектор.

Кандидатствай за доброволец, ако се занимаваш с:

писане на текстове;
фото/видео заснемане;
графичен дизайн.

Не е нужно да имаш дългогодишен опит, но трябва да подходиш сериозно и професионално към задачите. Подробности относно задълженията можеш да видиш в сайта на събитието. Изпрати попълнена анкетата не по-късно от 29.02.2020 г.

Кандидатствай за лектор, ако:

участваш в социалнозначим проект;
имаш вдъхновяваща професия;
искаш да промениш света и знаеш как да го направиш.

Избери тема, по която да говориш. Целта е да накараш слушателите да се замислят върху думите ти. Крайният срок за участие е 15.03.2020 г.

За кого е подходящо събитието

За хора, които искат да бъдат част от по-добър свят.

„Book Talks“ vol. 10 - резюме на книги
2020-06-25 19:00 - 21:00
WORKY е споделено работно пространство, което ежемесечно дава трибуна на професионалисти в различни области да представят свои любими книги. Фокусът на книгите е различен, общото между повечето от тях е, че ти дават информация как да промениш себе си и навиците си, за да постигнеш напредък в личен, професионален, финансов план и т.н.
На 25.06. ще чуеш резюмета на:

„Супер фокус“ на Майкъл Хаят. От тази книга научаваш как да разпределяш времето си така, че да не ощетяваш нито една сфера от личния си живот. Авторът разкрива работещи методи, които ти позволяват да се фокусираш върху важните неща в своето ежедневие и да спреш да пилееш енергия в незначителни задачи.
„Богат татко, беден татко“ на Робърт Кийосаки. Книга, която ще промени отношението ти към парите. Знаеш ли каква е разликата между богатите родители и бедните в общуването им с децата? Какво казват и какво правят едните и другите? Какви са уроците, които се предават на следващото поколение? Всичко това е обяснено от Робърт Кийосаки. Ако се стремиш към финансова независимост, прочети книгата. Ще научиш много от нея.

За кого е подходящо събитието

За всички, които обичат книгите и искат да постигнат свобода във финансово отношение и/или подобрят фокуса си.

Презентатори

Ивайло Кунев – обучител и създател на специализирани програми за развитие. Автор е на книгите „Забравените истории на България. 7 урока за лидерство“ и „Готов ли си да продаваш? 13 съвета за планиране на продажбите“.
Стойне Василев е финансов консултант и създател на сайта за лични финанси SmartMoney.bg. Автор е и на книгата „Умни пари“ – най-продаваната бизнес книга за 2018 и 2019 година.

Събитието е платено, с предварителна регистрация.
Цената на билетите се определя в зависимост от вида присъствие:

На място – 20 лв.
Онлайн (чрез платформата ZOOM) – 10 лв.

Обучение „Психология на продажбите“
2020-06-30 18:30 - 20:30 | Training Academy, ул. „Тинтява“ 15-17 (В сградата на Софтуерния Университет), София, Bulgaria
Познаваш ли добре своите клиенти? Наясно ли си какви са нуждите им? Знаеш ли какви са проблемите им? Колкото по-конкретно можеш да си отговориш на тези въпроси, толкова по-успешни ще са продажбите ти.
Обучението ще ти е полезно, ако искаш да придобиеш обща представа за клиентите – как мислят те, от какво имат нужда и т.н. Разбирайки как разсъждават, ще можеш да се поставяш по-лесно на тяхно място и съответно да отговаряш на потребностите им.
От Виргиния Накова научаваш:

как да определиш идеалния си клиент;
какви са основните типове купувачи;
стъпки на успешната среща;
защо хората не купуват;
как да представиш правилно своя продукт;
как да обясниш ползите от него и др.

Обучението е разделено на два основни модула: „Продавайте стойност, а не цена“ и „В ума на клиента“. Разгледай програмата на събитието и научи повече за темите, които ще се обсъждат във всеки от тях.
Семинарът е част от програмата Master Sales Class.
За кого е подходящо събитието

За собственици на бизнес, мениджъри, фрийлансъри.

Лектор

Виргиния Накова е бизнес и маркетингов консултант, основател на „Training Academy“, „Business Up“ и дигитална агенция „Market Up”.

Входът е платен, с предварителна регистрация.

Имаш възможност да присъстваш на място или онлайн.

Обучение „Изграждане на визия за собствен бизнес“
2020-07-14 18:30 - 2020-07-15 20:30
Все по-често мислиш за стартиране на собствен бизнес. Искаш да направиш значима промяна в живота си или да излезеш извън коловозите на графика от 9 до 5. Дори знаеш в коя сфера да вложиш време и ресурси., но нямаш ясно изграден план за действие. Ако е така, курсът вероятно ще ти е полезен.
По време на обучението получаваш шаблон за развитието на твоя бизнес стъпка по стъпка. И разбираш:

кога е подходящото време за стартиране на собствено начинание;
как да изградиш устойчив бизнес;
какъв тип предприемач си.

За кого е подходящо събитието

За хора, които искат да развият собствен бизнес, но нямат изграден план.

Лектор

Филипа Иванчева е бизнес консултант. Основател е на фирма „АММА КОНСУЛТ“. Има дългогодишен опит в сферата на продажбите.

Обучението е платено, с предварителна регистрация.

Цената на обучението е без включено ДДС.

За допълнителни въпроси относно мястото на провеждане, свържи се с организаторите на телефон +359 888 009 180.

Обучение по младежко предприемачество
2020-07-31 10:00 - 2020-08-02 15:30 | Читалище “Виделина”, ул. Самоковско шосе 31, София, Bulgaria
Ти си младеж до 29 години и предприемачеството е сферата, в която искаш да се развиваш. Имаш добри идеи, дори цели, но не знаеш как практически да ги осъществиш. А може би си родител на проактовен тийнейджър, у когото виждаш потенциал на бъдещ предприемач? Във всеки от случаите курсът ще е полезен.
Основната му цел е да насърчи предприемаческото мислене и да даде основни познания и компетенции, които да можеш да приложиш на практика.
Събитието се състои от две части:

обучение – на 31 юли и 1 август от от 10:00 ч. до 15:30 ч.;
работилница – на 2 август от 10:00 ч. до 15:30 ч.

Местата са ограничени, затова побързай с изпращането на кандидатурата си.
За кого е подходящо събитието

За младежи между 15 и 29 години, които искат да придобият умения в предприемачеството.

Входът е безплатен, с предварителна регистрация.

За да участваш, попълни регистрационната форма и я изпрати на мейл pr@pancharevo.org.

Уъркшоп „Да открием предприемача в себе си“
2020-08-20 14:00 - 19:00 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Ако искаш да направиш промяна в своето развитие, но си неуверен, не знаеш как или неизвестността те плаши, може би имаш нужда от малко вдъхновение. Намираш го в историите на предприемчивите млади хора, с които събитието те среща. Всички те са минали по пътя, по които на теб ти предстои да поемеш. И споделят с теб своя опит и знанията, които ще са ти от полза.

Ванеса Виденова ти разказва за силните и слабите страни и как осъзнаването им ти помага да постигаш целите си.
Шеф Николета Колева говори с теб за храненето и за ползите от него.
Цветина Петкова, основател на „Nomadic UnityHub“ ти споделя за решението си да остави сигурната работа и трудностите, през които е минала, но и удовлетворението след тях.

Разгледай цялостната програма на събитието, за да разбереш кои ще са останалите лектори и с какво ще са ти полезни.
Семинарът включва и практическа работа по екипи.
За кого е подходящо събитието

За хора, които търсят вдъхновение за своя предприемачески път.

Уъркшопът е безплатен, с предварителна регистрация.

Среща „How to: „Как да продаваш онлайн, докато пиеш коктейли на плажа“
2020-08-26 19:00 - 21:00 | WORKY, бул. Янко Сакъзов № 32, София, Bulgaria
Собствениците на малък бизнес в страната са изправяни ежедневно пред различни предизвикателства, с които не знаят как да се справят. Ако и ти си от тях, вероятно често ти се случва да попаднеш затруднена ситуация – независимо дали става въпрос за подбор на кадри, увеличаване на продажбите, пренасочване към онлайн пазара и т.н.
Именно защото много други преживяват същото като теб, WORKY организира ежемесечното събитие „How to“. Целта му е да събере на едно място собствениците на малък бизнес, за да дискутират заедно реални проблеми и да споделят опита си.
Как протича срещата? Лектор със задълбочени познания в конкретна сфера представя бизнес казус и решението му. Следва дискусия между участниците.
Защо събитието ти е полезно

Научаваш за перипетиите на другите и се оказва, че много от тях са като твоите.
Достигаш до конкретно решение, посредством чужд личен опит и професионални съвети.
Създаваш нови контакти.

Казусът този месец е на тема „Как да продаваш онлайн, докато пиеш коктейли на плажа“. Следи Фейсбук страницата на WORKY, за да се информираш за предстоящите издания.
За кого е подходящо събитието

За собственици на малък и среден бизнес.

Лектори

Водещ на поредицата събития е Илия Марков – експерт по дигитален маркетинг и консултант на фирми, разработващи софтуерни продукти.
Лектор на изданието от август е Ясен Живков CEO на компанията „Fulfillmento“

Входът е платен, с предварителна регистрация.

SoftUni Fest 2020
2020-09-01 - 2020-09-02 | Software University, Учебна зала Deep Web, ул. "Тинтява" 15-17, ет. 1, София, Bulgaria
Специалист си в сферата на програмирането, дигиталния маркетинг или графичния дизайн. Новите предизвикателства и състезанията не само не те плашат, а напротив – в състояние са да извадят най-доброто от теб. Тогава събитието „SoftUni Fest 2020“ е твоето нещо. Ако се чувстваш уверен в своята област и искаш да покажеш уменията си на света, заяви участие. Няма възрастови ограничения, нито задължително изискване за отборна игра – ти решаваш дали да посрещаш предизвикателствата самостоятелно или в екип.
Не ти е необходима предварителна подготовка – темите за всяка от сферите се тегли на случаен принцип.
Регламент
Участваш в едно от следните направления:

Дигитален маркетинг – разработваш тема за стратегия на услуга или продукт.
Дизайн/криейтив – тема за дизайна на продукт/услуга.
Програмиране – създаваш приложение по задание.

Регистрирай себе си или своя отбор, за да участваш.
Наградата е на стойност 1000 лв., независимо в коя от категориите спечелиш първо място.
За кого е подходящо събитието

За програмисти, графични дизайнери и маркетолози, както и за всички, които не са професионалисти в областта, но имат добри познания в отделните направления.

Участието в състезанието е без такса, с предварителна регистрация.

Среща „Ask the professional: Financing & Fundraising“
2020-09-09 14:00 - 18:30 | WORKY, бул. Янко Сакъзов № 32, София, Bulgaria
Финансовите въпроси винаги са на дневен ред пред собствениците на бизнес. Ако ти самият искаш да привлечеш финансиране, посети тазмесечното безплатното събитие „Office Hours“ на WORKY. Целта на организаторите е посредством инициативата да свържат специалисти с потенциални клиенти, като помогнат и на едните, и на другите.
Как се случва това?
Всеки месец специалист в конкретна сфера представя себе си и своята дейност, а ти и останалите участници получавате безплатна консултация по свой бизнес казус.
През септември финансовият експерт Росица Чопева ти дава специализирани насоки и ти помага да научиш повече за набирането на финансиране.
За кого е подходящо събитието

За собственици на бизнес и членове на НПО.

Лектор

Росица Чопева е финансов консултант с над 15-годишен стаж. Работила е на ръководни позиции в различни български фирми.

Входът е свободен, с предварителна регистрация.

Кариерно събитие „Кошер“ 2020
2020-09-17 | Интер Експо Център, бул. "Цариградско шосе" 147, София
Търсиш ново професионално предизвикателство, искаш да се срещнеш с вдъхновяващи лектори или да придобиеш нови знания и умения? „Кошер“ 2020 не само ти осигурява всичко това, но и

ти представя интересни бизнес личности;
дава ти възможност да се запознаеш с топ компании, които предлагат свободни работни позиции.

Какво да очакваш?
Тазгодишното издание те среща с над 30 лектора и с над 50 фирми.
Активностите са разделени в 6 направления:

Corporate Hive – вземи участие, ако си завършил образованието си в чужбина и търсиш работа в България;
Program Hive – лектори споделят с теб своя вдъхновяващ опит и те мотивират да постигнеш целите си.
Talent Lab – усъвършенстваш професионалния си профил и разбираш как да търсиш работа в България, как да се представяш успешно в публичното пространство и др.
Buzz Hive – срещаш се с интересни личности, с които обменяш опит, идеи и контакти.
Hot Hive – научаваш повече за различни иновативни български продукти.
Skills Lab – участваш в интерактивни работилници, за да придобиеш нови умения.

Всеки модул предлага съответна програма, която можеш да разгледаш на сайта на организаторите.
За кого е подходящо събитието

За хора, търсещи нова работна позиция, нови контакти или предизвикателства.

Лектори

Лекторите са успели в своите професии личности, които споделят с теб своята вдъхновяваща история и разказват за пътя, по който са изминали. Част от тях са:

Кристина Баксанова – главен редактор BTV;
Филип Захариер – главен готвач и писател;
Теодор Рачев – съосновател на „Hobo“;
Даниел Ненчев – журналист и продуцент и др.

Виж кои други лектори ще срещнеш там.
Събитието е без такса, с предварителна регистрация.

Ако ти се иска да присъстваш, но не можеш, гледай онлайн от 10.00 до 17.00 часа, където и да се намираш.

Семинар за онлайн търговия „E-Commerce Annual Summit 2020“
2020-09-24 | Интерпред, бул. "Драган Цанков" 36, София, Bulgaria
Ако си собственик на бизнес, вероятно имаш наблюдение върху продажбите преди, по време на и след пандемията. Забеляза ли как част от бизнесите успяха да се просъществуват, защото се увеличиха онлайн продажбите им? Ако ти самият вече си преместил част от търговията си онлайн, посети събитието, за да разбереш от специалисти не само как да привличаш и задържаш клиенти, но и как да разрастваш бизнеса си.
От лекторите на „E-Commerce Summit“ научаваш как да:

се възползваш от маркетплейсите максимално;
разшириш обхвата на бизнеса си;
изградиш бранда си;
управляваш продажбите и доставките си по-лесно и др.

Разбираш и какви са актуалните тенденции в електронната търговия. Разгледай програмата на семинара, за да получиш по-голяма яснота относно предстоящите теми.
Събитието те среща с едни от водещите имена в електронната търговия, а кафе паузите са полезни и интересни, защото създаваш нови бизнес контакти.
Тази година организаторите предвиждат различни уъркшопи, благодарение на които да затвърдиш получените знания.
При регистрацията можеш да заявиш, че искаш да получиш допълнителни бонуси. Общата им стойност е 200 €. Те са предоставени от „Beluga IT“ и са за:

Одит на сайт.
Автоматизиране на процеси в електронната търговия.

За кого е подходящо събитието

За собственици на бизнес, които искат да се развиват онлайн.

Лектори

Лекторите са едни от най-успешните имена в електронната търговия в страната. За разбереш кои са те в тазгодишното издание, разгледай страницата на събитието.

Входът е платен, с предварителна регистрация.
Билетите са три вида:

Онлайн – 100 лв.
Присъствен – 200 лв.
Пакет за трима – 499 лв.

6-ти eCommCongress - Свързани точки | Ел. търговия
2020-10-01 | Интер Експо Център, бул. "Цариградско шосе" 147, София
Ако се занимаваш с онлайн продажби, вероятно си установил вече какви са предимствата на конференциите за електронна търговия. Полезни са, защото разбираш какви са актуалните тенденции в сферата. Съобразявайки се с тях, удовлетворяваш в немалка степен и потребителския интерес, а това води и до привличане на повече потенциални клиенти. Подобна интересна конференция е „eCommerceCongress“.
От лекторите научаваш повече за:

Дигиталния маркетинг – защо активността в различните комуникационни канали е важна за твоя бизнес.
SEO оптимизацията – как да оптимизираш съдържанието си, за да се класираш по-напред в Google.
Бек-офис операциите – как максимално да улесниш работа в склада и цялостната подготовка за изпращане на продуктите.

Имаш достъп до 3 отделни зони, които ти дават възможност да се срещнеш със специалисти в областта на електронната търговия и да превърнеш някои от тях в бъдещи партньори.
Ти, както и всички останали участници, получавате:

Безплатна онлайн книга с добри практики от електронната търговия.
20+ идеи за генериране на полезно съдържание.
Ваучер на стойност 50 лв. от хостинг компанията ICN.bg.
Възможност за участие в томболи.

За кого е подходящо събитието

За настоящи и бъдещи собственици на бизнес, както и за хора, които искат да създадат нови професионални контакти.

Лектори

Лекторите са специалисти в областта на електронната търговия и дигиталния маркетинг, както и основатели на успешни български платформи за онлайн продажби. Научи кои са те от сайта на събитието.

Входът е платен, с предварителна регистрация.

Организиране и провеждане на ефективни бизнес срещи
2020-10-14 13:00 - 17:00
Собственик на бизнес си или мениджър и често ти се налага да провеждаш срещи с клиенти? Обучението ти помага да усъвършенстваш уменията си и да придобиеш увереност, че се справяш добре. Подходящо е за теб, ако мислиш, че има какво да подобриш в представянето си.
По време на семинара научаваш как успешно да организираш събития и как да провеждаш бизнес срещи с клиенти, партньори или с екипа си.
Събитието се провежда в няколко града:

Стара Загора – 14.10.20 г.
Варна – 21.10.20 г.
Бургас – 22.10.20 г.
София – 28.10.20 г.
Видин – 29.10.20 г.

Информирай се за местата и часовете на провеждане, включително и за Стара Загора, от сайта на „Амма Консулт“.
За кого е подходящо събитието

За мениджъри и собственици на бизнес.

Лектор

Филипа Иванчева е бизнес консултант, с дългогодишен опит в сферата на продажбите. Управител е на консултантска фирма „Амма Консулт“.

Входът е платен, с предварителна регистрация.

Digital conference – “DigitalK”
2020-10-15 - 2020-10-16 | Paradise Center, бул. Черни връх 100, София, Bulgaria
You are entrepreneur or a digital specialist? “DigitalK” is for you. If you visit it, you have access to workshops bursting with practical advice, and plenty of networking opportunities. One of the benefits for you is to re-invent your company and make it competitive for a brand new world.
The lecturers are talking about:

How the pandemic changed the way you work and do business.
Online shopping implications.
Anatomy of the new world.
Transforming brand behavior to win in a post-pandemic world.

Check the program of the event to see all the topics that will be discussed.
“DigitalK” is two days event. Day One is live and online and day Two is only online.
Who is the event suitable for

For business owners, entrepreneurs and marketers.

Lecturers

Speakers are global business leaders, founders, investors and marketing specialists with extensive experience in international companies.

Тhe entrance is paid, with preliminary registration.
